EVOS Andijonda 17 metrlik lavash tayyorlab yangi rekord qo‘ydi

17 metrlik lavash tayyorlanishi Andijon ahli uchun olamshumul shodiyonaga aylandi.

Shaharning turli xil tumanlaridan mehmonlar faqatgina lavashni tayyorlanishiga o‘z ko‘zlari bilan guvohi bo‘lish uchun tashrif buyurishdi.
35 ta mohir oshpaz bor-yog‘i 10 daqiqa ichida 10 kilo go‘shtdan 17 metrlik lavash tayyorlashdi!

Eng ajablanarli tarafi, lavash xamiri umuman uzilmagan holda 17,5 metrni tashkil etdi.
Lavash tayyorlanilgandan so‘ng barcha mehmonlar uni mazasiga baho berishdi.

Butun O‘zbekistonga dong‘i ketgan lavashning ta’mi haqiqatan ham juda mazali ekanligiga yana bir bor amin bo‘ldik.
Shaddod boshlovchi, quvnoq qo‘shiqlar va, albatta, maxsus sovg‘alar mehmonlarga katta quvonch bag‘ishladi.